b'\n_START_ARTICLE_\nMagdalena\n_START_SECTION_\nIzvor imena\n_START_PARAGRAPH_\nIme Magdalena je svetopisemsko ime. Razlagajo ga kot latinsko pridevni\xc5\xa1ko ime v pomenu\xc2\xa0\xc2\xbb(Marija) iz Magdale\xc2\xab, to je mesta ob Genezare\xc5\xa1kem jezeru.\n_START_SECTION_\nRazli\xc4\x8dice imena\n_START_PARAGRAPH_\nAlena, Alen\xc4\x8dka, Alen\xc4\x8dica, Alenja, Alenka, Lena, Len\xc4\x8dka, Lenkica, Magda, Magdolina, Magdi, Magdica, Majda\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Magdalena: 2.067. Med vsemi \xc5\xbeenskimi imeni pa je ime Magdalena po pogostosti uporabe uvr\xc5\xa1\xc4\x8deno na 123. mesto.\n_START_SECTION_\nOsebni praznik\n_START_PARAGRAPH_\nV koledarju je ime Magdalena zapisano 25. maja in 22. julija.\n_START_SECTION_\nPriimki nastali iz imena\n_START_PARAGRAPH_\nIz imena Magdalena in njegovih izpeljank so nastali priimki: Lenc, Leni\xc4\x8d, Lenko, Magdalenc, Magdaleni\xc4\x8d, Magdi\xc4\x8d, Majde, Majdi\xc4\x8d.'